open-index/open-wikipedia-markdown huggingface dataset:
ცხოვრება წელიწადში

**ცხოვრება წელიწადში** () — 2020 წლის ამერიკული რომანტიკული დრამა. ფილმის რეჟისორია მიტია ოკორნი, ხოლო პროდიუსერი - მარკ ბიენსტოკი, კლარენს ჰამონდი და კალიბ პინკეტი. სცენარი ეკუთვნის ჯეფრი ედისსა და უილ მეთიუსს. ფილმი მოგვითხრობს 17 წლის დარინზე, რომელმაც გაიგო, რომ მისი შეყვარებული სიკვდილის პირასაა. ის გადაწყვეტს, მის უკანასკნელ ერთ წელში მთელი ცხოვრების გამოცდილება აჩუქოს.

ფილმი *ცხოვრება წელიწადში* აშშ-ში გამოვიდა Sony Pictures Releasing-ის მიერ, 2020 წლის 27 ნოემბერს.

## სიუჟეტი
ფილმი „Life in a Year“ გვიჩვენებს 17 წლის დარინს, რომელსაც ეკრძალება სიხარულით სავსე ცხოვრება, როცა გაიგებს, რომ მისი შეყვარებული მძიმედ ავად არის და ცხოვრების უკანასკნელ ეტაპზეა. დარინი გადაწყვეტს, რომ შეყვარებულისთვის დარჩენილი დრო საუკეთესოდ გამოიყენოს და მის ბოლო ერთ წელში მთელი ცხოვრების გამოცდილება აჩუქოს.

მისი მიზანია, შეყვარებულისთვის შექმნას დაუვიწყარი მოგზაურობა, რომელიც მოიცავს ყველა იმ შთაბეჭდილებას და თავგადასავალს, რაც მან შესაძლოა ვერ მოასწროს ცხოვრების ჩვეულებრივ ხანგრძლივობაში. ფილმი ისახავს მიზნად მათ შორის მტკიცე და ემოციურად გამყარებულ ურთიერთობას, რომელიც ორივეს ცხოვრების დასრულების და შეწყვეტილი ოცნებების დასრულებისას საინტერესო და ხანგრძლივი შთაბეჭდილებით დატოვებს. 

## როლებში
* ჯეიდენ სმიტი — დარინი
* კარა დელევინი — იზაბელი
* კუბა გუდინგი უმცროსი — სიასიე
* კრის დ'ელია — ფილი
* ჯეი ტი ნილი — სამი
* სტონი ბლადენი — კირანი
* პიტერ მაკნეილი — ჯეიმს მაქსველი (როგორც პიტერ მაკნეილი)
* რზა — რონი
* ნია ლონგი — კატერინი
* მიშელ გირო — ამანდა
* ბრაიან ფრანკი — უსაფრთხოების გამცემი
* პედრო მიგელ არჩე — უსაფრთხოების გამცემი
* მარტი ადამსი — კრემარიუმის მენეჯერი
* ელი ჟემაელი — ალკოჰოლის მაღაზიის მფლობელი
* კარლოს ალბორნოსი — ტაკოს გამყიდველი
* ჯიმ ანანი — უძრავი ქონების აგენტი
* ლია დონზი — მედდა
* შოუნ ანტუან მაიკსი — ბიგ შონ
* კარენ ბრაუნი — ჰოსპის მუშაკი
* ლიან პუიერი გრინფილდი — ექიმი
* მიხალ გრეჟზშჩაკი — ბარტენდერი
* მაიკლ ბოისვერტი — ბაუნსერი
* ჰეიზელ გორინი — კინოთეატრის მლაგანი
* ჯოან მასია — მის მურდოკი
* ჩუეი მარტინესი — ჩუეი მარტინესი

## რესურსები ინტერნეტში
* ცხოვრება წელიწადში — Rotten Tomatoes
* ცხოვრება წელიწადში — კინოფილმების ინტერნეტ-მონაცემთა ბაზა imdb
* ცხოვრება წელიწადში — MovieWeb

## სქოლიო
კატეგორია:ამერიკული ფილმები
კატეგორია:2020 წლის ფილმები
კატეგორია:რომანტიკული ფილმები
ეგილოფსი

**ეგილოფსი** () — მცენარეების გვარი მარცვლოვანთა ოჯახისა. ერთწლოვანი ბალახებია, აქვთ ცილინდრული ან ვიწროკვერცხისებრი ყვავილედები (თავთუნები), რომელთა ღერძი დაყოფილია პატარა ნაწილებად. ერთი თავთუნი 3–4-ყვავილიანია, თავთუნის ქერცლებს 7–13 გამოწეული ძარღვი აქვს, წვერზე 1–5 ფხაა, იშვიათად უფხოა. ქვედა საყვავილე ქერცლებიც ფხიანია. გავრცელებული არიან უმთავრესად ევრაზიაში.
* 
* 
* 
* 
* 
:: სინონიმი: 
* 
* 
* 
[მინი|მარცხნივ|180პქ|*[Aegilops cylindrica*, თავთუნები]]
იზრდებიან მშრალ ქვიან ფერდობებზე, ქვიშებსა და კენჭნარებზე, გზის პირას, მინდვრებში სარეველებად. იყენებენ მედიცინაში და როგორც საკვებ მცენარეს. ხორბლის ორი ველურად მზარდი დიპლოიდური სახეობის ეგილოფსის სახეობებთან ბუნებრივი ჰიბრიდიზაციის გზით წარმოიშვა რბილი ხორბლის ყველაზე მაღალმოსავლიანი ტეტრაპლოიდური და ჰექსაპლოიდური სახესხვაობები.

## სქოლიო 
კატეგორია:მარცვლოვანნი
ვალერიუს ფლაკუსი

**ვალერიუს ფლაკუსი**, *გაიუს ვალერიუს ფლაკუს სეტინუს ბალბუს* (; დ. წ. უცნობია — გ. დაახლ. ახ. წ. 90-95) — რომაელი პოეტი, ე. წ. ვერცხლის ხანის ეპიკური პოეზიის წარმომადგენელი.

ვალერიუს ფლაკუსის ცხოვრების შესახებ თითქმის არაფერია ცნობილი. გვარ-სახელი „სეტინუს“ შესაძლოა პოეტის ქალაქ სეტიიდან (ახლანდ. სეცე, ლატინის პროვინცია) წარმომავლობას მიუთითებდეს. რომაელი ორატორი კვინტილიანი თავის დაახლ. 96 წელს დაწერილ თხზულებაში (Institutio oratoria) ვალერიუს ფლაკუსს ახალგარდაცვლილად მოიხსენიებს. 

ვალერიუს ფლაკუსი ცნობილია, როგორც ავტორი ეპიკური პოემისა „არგონავტიკა“, რომელიც მიუძღვნა იმპერატორ ვესპასიანეს. პოემაში აპოლონიოს როდოსელის მიბაძვით აღწერილია არგონავტთა მოგზაურობა კოლხეთისაკენ. თხზულება დაუმთავრებელია, შედგება 8 წიგნისაგან. ეტყობა ვერგილიუსის სტილის გავლენა. აღწერს შავი ზღვის სანაპიროზე მოსახლე ტომებს, მ. შ. ხალიბებს, ტიბარენებს, მოსინიკებს, მაკრონებს. დაწვრილებითი ცნობებია საკუთრივ კოლხეთზე, მდ. ფასისზე, მეფე აიეტზე. აშკარად ჩანს, რომ ავტორი იყენებდა თავის თანამედროვე რომაელი მწერლების, პირველ რიგში, პომპონიუს მელას და პლინიუსის გეოგრაფიულ აღწერებს.

## ბიბლიოგრაფია
* Argonauticon libri VIII, ed. O. Kramer, Lipsiae, 1913.
* Argonauticon libri octo, ed. J. H. Horley, L., Cambr. 1934 (Loeb Classical Library).

## ლიტერატურა
* გიგაური ც., ვალერიუს ფლაკუსის „არგონავტიკა”, «ცისკარი», 1969, №8.
* ურუშაძე ა., ძველი კოლხეთი არგონავტების თქმულებაში, თბ., 1964.

## რესურსები ინტერნეტში
## სქოლიო
კატეგორია:გარდაცვლილი 90-იანები
კატეგორია:რომაელი პოეტები
კატეგორია:მწერლები ანბანის მიხედვით
კატეგორია:დაბადების წელი უცნობია
გელათის წმინდა ნინოს ეკლესია

**გელათის წმინდა ნინოს სახელობის ეკლესია** — არქიტექტურული ძეგლი ტყიბულის მუნიციპალიტეტში სოფელ გელათში.

## აღწერა
წმინდა ნინოს ეკლესია მდებარეობს გელათის სამონასტრო კომპლექსის აღმოსავლეთით დოხორას მთაზე, პირდაპირი ხაზით 225 მეტრში. დღეს აღნიშნულ ტერიტორიაზე მამათა მონასტერი ფუნქციონირებს. ეკლესია მონასტრის უკიდურეს ჩრდილოეთ ნაწილზე კლდოვანი ქედის კიდეზეა აგებული. გადაჰყურებს გელათის სამონასტრო კომპლექსსა და სოხასტერს. იგი მცირე ზომის დარბაზული ნაგებობაა. ახალი აღდგენილი. სამხრეთიდან როგორც ჩანს მინაშენი ქონია, რომლის მხოლოდ კედლის ფრაგმენტებია შემორჩენილი. მინაშენის კედლის სიმაღლე 0,6 მეტრი, ხოლო სიგანე 0,7 მეტრი. ეკლესია უხეშად ნათალი მოზრდილი ზომის ქვებითაა ნაგები. კარნიზები კარგად ნათალი ეკლარის ქვითაა გამოყვანილი. ეკლესიას მცირე ზომის ერთ საფეხურიანი ცოკოლი შემოუყვება. გადახურვა ორქანობაა, გადახურულია თუნუქის ფილებით. კარი სამხრეთ კედელშია გაჭრილი. შიდა სივრცე დასავლეთ და აღმოსავლეთ ფასადში დატანებული თითო-თითო ვიწრო და მაღალი თაღოვანი სარკმლებით ნათდება. სარკმლების წირთხლები შიგნიდან გარეთ ვიწროვდება. ინტერიერში კედლები შელესილია და სანახევროდ შეთეთრებული. იატაკი ქვის ფილებითაა მოგებული. საკურთხეველი და ამბიონი ერთი საფეხურით მაღლაა აწეული. საკურთხეველი განიერი მხრებით გამოეყოფა დანარჩენ სივრცეს. კანკელის კედელი ხითაა გამოყვანილი. აღმოსავლეთით ნახევარწრიული აფსიდის ცენტრში სარკმლის ქვეშ ტრაპეზის ქვა დგას, ხოლო ორივე მხარეს ნიშებია დატანილი. ერთი თაღოვანი ხოლო მეორე სწორკუთხა. ეკლესიას გარშემო მშრალი წყობით ნაგები წრიული გალავანი შემოუყვება.

## რესურსები ინტერნეტში
კატეგორია:კულტურული მემკვიდრეობის ძეგლები იმერეთის მხარეში
კატეგორია:ტყიბულის მუნიციპალიტეტის ტაძრები
Saphileaum

**Saphileaum**, *ანდრო გოგიბედაშვილი* (დ. 25 ოქტომბერი, 1997) —  ქართველი მუსიკოსი, არტისტი, დიჯეი. მულტიმედია არტისტი.

## ბიოგრაფია
ანდრო გოგიბედაშვილი დაიბადა 1997 წლის 25 ოქტომბერს და აღიზარდა ქართული მუსიკალური ტრადიციების მქონე ოჯახში. იგი ქართველი მომღერალისა და მსახიობის თემურ წიკლაურის შვილიშვილი და პოეტისა და მწერლის, დავით-დეფი გოგიბედაშვილის შვილია, რამაც მნიშვნელოვანი გავლენა იქონია მისი ხელოვნების გზაზე.

Saphileaum-ის მუსიკა და DJ-სეტები აერთიანებს სხვადასხვა მუსიკალურ ჟანრებსა და ელემენტებს, როგორიცაა: Ambient, Downtempo, Tribal, House, Techno, Balearic, Half-Beat და New Age.

Saphileaum-ის კარიერის მნიშვნელოვანი ეტაპი იყო 2022 წელს, როცა მისი კომპოზიციის „Cosmic Lake Transparency“ ნაწყვეტი, პროექტის „Stihia Beyond“ ფარგლებში, რადიოსიგნალის სახით გაიგზავნა ეგზოპლანეტა K2-18B-ზე, ინგლისის გუნჰილის სადგურიდან. ეს იყო ისტორიული მომენტი, რადგან ანდრო გახდა მეორე ქართველი არტისტი, რომლის მუსიკა გაიგზავნა კოსმოსში.

## ალბომები
* As If Rivers Could Speak (2016)
* Dynamics Of Celestial Spheres (2017)
* Uninhibited Kingdom (2018)
* Echoes of the Physical World (2018)
* Eternal Love, Eternal Life (2019)
* The Traveler (2019)
* Majestic Sapphire Island (2019)
* Samosi (2020)
* Imaginary Treasure Mountain (2020)
* Transpersonal Experience (2021)
* Kaftan (2022)
* Elegant Voyage (2022)
* Hiberian Central (2022)
* Ornaments (2022)
* Ganbana (2022)
* Intrapersonal Experience (2023)
* Exploring Together (2024)
* Banana Leaf Paradise (2024)
* Mirage (2024)

## რესურსები ინტერნეტში
* Saphileaum-ის ბიოგრაფია
* Saphileaum

## სქოლიო
კატეგორია:დაბადებული 25 ოქტომბერი
კატეგორია:დაბადებული 1997
კატეგორია:ქართველი მუსიკოსები
ელ-ლიმონი (ხალისკო)

**ელ-ლიმონი** () ― მუნიციპალიტეტი ხალისკოს შტატში, მექსიკის ცენტრალურ-დასავლეთ ნაწილში. 2020 წლის აღწერის მიხედვით, მუნიციპალიტეტის მოსახლეობა 5 368 ადამიანს შეადგენს, რაც 2010 წლის მაჩვენებელთან შედარებით 2.4%-ით ნაკლებია. მუნიციპალიტეტის ფართობია 114.2 კმ². მოსახლეობის სიმჭიდროვეა 47 ადამიანი კმ²-ზე. ტერიტორია ხალისკოს შტატის შემადგენლობაში 1921 წლის 8 ივნისს შევიდა.

## იხილეთ აგრეთვე
*ხალისკოს მუნიციპალიტეტები

## სქოლიო
კატეგორია:ხალისკოს მუნიციპალიტეტები
გაბრიელ დე ვალსეკა

მინი|გაბრიელ დე ვალსეკას 1439 წლის პორტოლანი (ბარსელონას საზღვაო მუზეუმი).
[მინი|გაბრიელ დე ვალსეკას 1447 წლის პორტოლანი ([საფრანგეთის ეროვნული ბიბლიოთეკა).]]
**გაბრიელ დე ვალსეკა** () — XV საუკუნის ესპანელი კარტოგრაფი, წარმოშობით, წარმომავლობით ებრაელი, კარტოგრაფიის ე. წ. მაიორკული სკოლის წარმომადგენელი.

ვალსეკას ყველაზე ცნობილი ნამუშევრებია 1439, 1447 და 1449 წლების პორტოლანები (საზღვაო რუკები). 1439 წლის რუკამ პირველად კარტოგრაფიის ისტორიაში ასახა ახალაღმოჩენილი აზორის კუნძულები. ვალსეკას ნამუშევრები აღსანიშნავია როგორც პრაქტიკული მნიშვნელობის, ასევე მხატვრული ღირებულების თვალსაზრისითაც. მისი პორტოლანები საკმაოდ უხვ მასალას გვთავაზობს მსოფლიოს ქვეყნების დროშების შესახებაც. მათ შორისაა შავი ზღვის აღმოსავლეთით ვერტიკალურ მთაგრეხილზე (ლიხის ან კავკასიონის ქედი) დატანილი დროშა — თეთრ ფონზე ხუთი წითელი ჯვრით.

## ლიტერატურა
* თვარაძე ა., საქართველო და კავკასია ევროპულ წყაროებში (XII –XVI საუკუნეთა ისტორიოგრაფიული და კარტოგრაფიული მასალის საფუძველზე), თბ., 2004.

კატეგორია:ესპანელი კარტოგრაფები
არნოლდ ვალფიში

**არნოლდ ვალფიში**, *არნოლდ ზელმანის ძე ვალფიში* (; დ. 2 ივლისი, 1892, ვარშავა, — გ. 29 მაისი, 1962, თბილისი) — ებრაული წარმოშობის პოლონელი მათემატიკოსი. 

სწავლობდა მიუნხენის, ბერლინის, ჰაიდელბერგის, გეტინგენის უნივერსიტეტებში. 1927–1936 წლებში მუშაობდა ვარშავაში სადაზღვევო საზოგადოების მათემატიკოსად, ხოლო 1930 წლიდან შეთავსებით — დოცენტის თანამდებობაზე ვარშავის უნივერსიტეტში. 1936 წელს მიიწვიეს სსრკ მეცნიერებათა აკადემიის საქართველოს ფილიალის მათემატიკის ინსტიტუტში, სადაც გარდაცვალებამდე მუშაობდა. იყო თეორიული მათემატიკის განყოფილების გამგე (1940–1943), ალგებრისა და გეომეტრიის განყოფილების გამგე (1948–1962). კითხულობდა ლექციებს თბილისის სახელმწიფო უნივერსიტეტში, თბილისის და ქუთაისის პედაგოგიურ ინსტიტუტებში. 1948 წლიდან იყო პროფესორი. 

ვალფიშის სახელთანაა დაკავშირებული საქართველოში რიცხვთა თეორიის დარგში მეცნიერული კვლევის მიღწევები. მისი შრომები ეძღვნება მრავალგანზომილებიან ელიფსოიდებში მთელ წერტილთა რაოდენობის განსაზღვრას, მარტივ რიცხვთა ადიტიურ თეორიას, დიოფანტურ მიახლოებებს, კვადრატული ფორმებით რიცხვთა წარმოდგენას და სხვ. 1963 წელს ბერლინში გერმანულ ენაზე გამოიცა ვალფიშის მონოგრაფია „ვაილის მაჩვენებლიანი ჯამები თანამედროვე რიცხვთა თეორიაში”, რომელშიც გადმოცემულია როგორც კლასიკური, ასევე თანამედროვე, მ. შ. თვით ავტორის, გამოკვლევები გამყოფთა პრობლემის, ეილერისა და მებიუსის ფუნქციების, რიმანის ძეტა-ფუნქციისა და მარტივ რიცხვთა განრიგების შესახებ. ვალფიში იყო საერთაშორისო მათემატიკური ჟურნალის „Acta Arithmetica" ერთ-ერთი დამაარსებელი და სარედაქციო კოლეგიის წევრი.

## ბიბლიოგრაფია
* რიცხვთა თეორიის კურსი, თბ., 1947.
* Целые точки в многомерных шарах, Тб., 1960.
* Weylsche Exponentialsummen in der neueren Zahlentheorie, VEB Deutscher Verlag der Wissenschaften, Berlin, 1963.
## ლიტერატურა
* Krätzel, Ekkehard; Lamm, Christoph, Von Wiesbaden nach Tiflis - Die wechselvolle Lebensgeschichte des Zahlentheoretikers Arnold Walfisz, «Mitteilungen der Deutschen Mathematiker-Vereinigung», 2013, Band 21 Heft 1. — s. 42-51. 
## სქოლიო
კატეგორია:დაბადებული 2 ივლისი
კატეგორია:დაბადებული   1892
კატეგორია:გარდაცვლილი 29 მაისი
კატეგორია:გარდაცვლილი  1962
კატეგორია:თბილისში გარდაცვლილები
კატეგორია:პოლონელი მათემატიკოსები
კატეგორია:თბილისის სახელმწიფო უნივერსიტეტის პროფესორები
აზიზ ალეკპეროვი

**აზიზ იუსიფ ოღლუ ალეკპეროვი** (; დ. 5 ოქტომბერი, 1960, სოფელი კარალარი, არარატის ოლქი, სომხეთის სსრ) — სახელმწიფო და პოლიტიკური მოღვაწე. აზერბაიჯანის რესპუბლიკის VI მოწვევის მილი მეჯლისის დეპუტატი, მილი მეჯლისის შრომისა და სოციალური დაცვის, კულტურისა და ტოპონომიური კომისიის კომიტეტების წევრი. აზერბაიჯანელი მეცნიერი, ფილოსოფიისა და ფილოლოგიის მეცნიერებათა დოქტორი, ასოცირებული პროფესორი. აზერბაიჯანის მწერალთა კავშირისა და აზერბაიჯანის ჟურნალისტთა კავშირის წევრი.

## ბიოგრაფია 
აზიზ ალეკპეროვი დაიბადა 1960 წლის 5 ოქტომბერს სომხეთის რესპუბლიკის არარატის რაიონის სოფელ კარალარში, ახლანდელი არალეზი. 1977 წელს ამავე სოფლის საშუალო სკოლა დაამთავრა. 1979 წელს გახდა აზერბაიჯანის სახელმწიფო უნივერსიტეტის ფილოლოგიის ფაკულტეტის სტუდენტი, სადაც სწავლა 1984 წელს დაასრულა. 1984-1987 წლებში მუშაობდა კახის რაიონის სოფელ ყუმის საშუალო სკოლაში მასწავლებლად. იყო კახის რაიონის ლიტერატურული ასოციაცია „გურმუქის სიმღერების“ თავმჯდომარე.

1987 წელს დაბრუნდა მშობლიურ სოფელში, მაგრამ 1988 წლის შემოდგომაზე ოჯახთან ერთად იძულებული გახდა დაეტოვებინა სომხეთის სსრ ეროვნული კონფლიქტის გამო. ქალაქ ბაქოში დასახლდა.

1988 წლიდან მან კარიერა დაიწყო აზერბაიჯანის მეცნიერებათა აკადემიის ნიზამის ლიტერატურის ინსტიტუტში.

1992 წლის იანვარში პროფესორ იაშარ კარაევის ხელმძღვანელობით დაიცვა დისერტაცია და მიიღო ფილოლოგიურ მეცნიერებათა კანდიდატის აკადემიური ხარისხი. 2004 წლის ნოემბრამდე მუშაობდა ამ საგანმანათლებლო დაწესებულებაში.

2000 წელს აზერბაიჯანის მეცნიერებათა ეროვნული აკადემიის ფოლკლორის ინსტიტუტის განყოფილების უფროსად დაინიშნა და ამჟამად არის „დედე გორგუდის“ განყოფილების წამყვანი მკვლევარი, ასოცირებული პროფესორი.

ის არის 500-ზე მეტი სამეცნიერო და ჟურნალისტური სტატიის, 46 წიგნის ავტორი.

ალეკპეროვი არის აზერბაიჯანში ერთ-ერთი პირველი კერძო გამომცემლობის - დამოუკიდებელი გამომცემლობის „აღარდაღის“ დამფუძნებელი და დირექტორი, რომელიც ფუნქციონირებს 1997 წლიდან.

2020 წლის 9 თებერვალს აზერბაიჯანის VI მოწვევის ეროვნული ასამბლეის არჩევნებში მიიღო მონაწილეობა. გაიმარჯვა და მიიღო აზერბაიჯანის რესპუბლიკის მილი მეჯლისის დეპუტატის მანდატი. 2020 წლის 10 მარტს მან დაიწყო საპარლამენტო მოვალეობა. არის კულტურის კომიტეტის წევრი, პარლამენტის შრომისა და სოციალური პოლიტიკის კომიტეტის წევრი.

## რესურსები ინტერნეტში 
* Azərbaycan Qaçqınlar Cəmiyyəti: “Fəzail Ağamalı gedib öz işiylə məşğul olsun”
* Folklorşünas alimlər “Aşıq Ələsgər-200” yubiley medalı ilə təltif ediliblər
* Azərbaycan Respublikasının ictimai-siyasi həyatında fəal iştirak edən şəxslərin təltif edilməsi haqqında Azərbaycan Respublikası Prezidentinin Sərəncamı
* Азиз Юсиф оглу АЛЕКПЕРОВ
* Əziz Ələkbərli: “Erməni kilsəsinin banisi türk olub”

კატეგორია:დაბადებული 5 ოქტომბერი
კატეგორია:დაბადებული 1960
სოფიო ჩიჯავაძე-კედია

**სოფიო (სონა) ჩიჯავაძე-კედია**  (დ. 1885, კისისხევი — გ. 1993, საფრანგეთი, პარიზი) — ქართველი პედაგოგი.

## ბიოგრაფია 
სოფიო ჩიჯავაძე-კედია დაიბადა 1885 წელს სოფელ კისისხევში, თელავში. მან 1906 წელს დაამთავრა თელავის წმინდა ნინოს სასწავლებელი, 1907-1911 წლებში სწავლობდა მოსკოვის ქალთა უმაღლეს სასწავლებელში. როდესაც სოფიომ დაამთავრა წმ.ნინოს სასწავლებელი ის თავად ხელმძღვანელობდა გიმნაზიას და ასევე მუშაობდა პედაგოგადაც. როდესაც აიღო დიპლომი თბილისში დაიწყო მუშაობა მასწავლებლად, 1918 წელს კი, საქართველოს დამოუკიდებლობის გამოცხადების შემდეგ, პირველ ქალთა გიმნაზიის გამგედ დანიშნეს. 25 ნოემბერს 1919 წელს სოფიო ცოლად ითხოვა საქართველოს რესპუბლიკის დამფუძნებელი კრების წევრმა სპირიდონ კედიამ, სპრიდონი 1921 წლიდან პოლიტიკური ემიგრანტი იყო. სოფიო 1928 წელს ჩავიდა პარიზში ქალიშვილთან ერთად და შეუერთდა სპრიდონ კედიას. 1990 წელს პარიზში გაიმართა ქართულ-ევროპული ინსტიტუტის მიერ ჩატარებული კონკურსი სადაც სოფიოს მოგონებების წიგნი "ნასმენ-ნახული" ილია ჭავჭავაძის საერთაშორისო პრემიით დაჯილდოვდა. როდესაც სოფიო 100 წლის გახდა, მაშინდელმა პარიზის მერმა ჟაკ შირაკმა მას, როგორც პარიზის უხუცეს მოქალაქეს, საგანგებო მედალი და დიპლომი გადასცა.

## ბიბლიოგრაფია 
*ნასმენ-ნახული : მოგონებები, პარიზი, ქართ.-ევროპ. ინ-ტი, 2002, გვ. 632

## ლიტერატურა
*ქალთა განათლების კერები თელავში / მარინე გოგბაიძე, გიორგი ჯავახიშვილი, თბ., 2020, გვ. 90

## რესურსები ინტერნეტში
*1921 წლის თებერვალი - თბილისში მყოფ საქართველოს მოქალაქეთა თვალით (მერვე ნაწილი - სოფიო ჩიჯავაძე-კედიასი)

## სქოლიო
კატეგორია:ქართველი პედაგოგები
კატეგორია:დაბადებული 1885
კატეგორია:თელავში დაბადებულები
კატეგორია:გარდაცვლილი 1993
კატეგორია:ქართველი ქალები
ანდრია აქაბიძე

**ანდრია აქაბიძე** (დ. 3 სექტემბერი, 1914 — გ. 25 ნოემბერი, 2005) — ქართველი არქეოლოგი, მეცნიერი, პოლიტიკოსი. ისტორიის მეცნიერებათა დოქტორი. თბილისის საპატიო მოქალაქე (1999).

## ბიოგრაფია 
დაიბადა 1914 წლის 3 სექტემბერს სოფელი ზანაში. 1937 წელს დაამთავრა თბილისის სახელმწიფო უნივერსიტეტის ისტორიის ფაკულტეტი. 1952-1972 წლებში საქართველოს მეცნიერებათა აკადემიის ივანე ჯავახიშვილის სახელობის ისტორიის, არქეოლოგიისა და ეთნოგრაფიის ინსტიტუტის არქეოლოგიის სექტორის ხელმძღვანელი. საქართველოს მეცნიერებათა აკადემიის საზოგადოებრივ მეცნიერებათა განყოფილების ხელმძღვანელი. 2002 წლიდან საქართველოს მეცნიერებათა აკადემიის პრეზიდიუმის მრჩეველი. 

მუშაობდა ანტიკური ხანის არქეოლოგიის და საქართველოს ძველი კულტურის ისტორიის საკითხებზე. 1936 წლიდან არქეოლოგიური გათხრებს აწარმოებდა ბაკურციხეში, არმაზისხევში, წიწამურში, ბაგინეთზე, სარკინეთსა და ქართლის მთაზე. 1952-1974 წლებში ხელმძღვანელობდა არქეოლოგიურ გათხრებს ბიჭვინთაში, 1975 წლიდან მცხეთასა და მის მიდამოებში. მისი ძირითადი ნაშრომები ანტიკური ხანის ქართული ქალაქების ისტორიას ეძღვნება. საქართველოს რესპუბლიკის უზენაესი საბჭოს წევრი საქართველოს კომპარტიისგან (1990-1991 წწ.), ხელი აქვს მოწერილი საქართველოს დამოუკიდებლობის აღდგენის აქტზე (1991 წლის 9 აპრილი). 
 
გარდაიცვალა 2005 წლის 25 ნოემბერს. დაკრძალულია სამთავროს მონასტრის ეზოში, მცხეთა.

კატეგორია:დაბადებული 3 სექტემბერი
კატეგორია:დაბადებული 1914
კატეგორია:გარდაცვლილი 25 ნოემბერი
კატეგორია:გარდაცვლილი 2005
კატეგორია:ქართველი არქეოლოგები
კატეგორია:ქართველი პოლიტიკოსები
ნათელა სვანიძე

**ნათელა სვანიძე** — (დ. 4 სექტემბერი, 1926, ახალციხე — გ. 2017) — ქართველი კომპოზიტორი, პედაგოგი.

## ბიოგრაფია 
ნათელა სვანიძე დაიბადა 4 სექტემბერს 1926 წელს ახალციხეში. 1951 წელს დაამთავრა თბილისის სახელმწიფო კონსერვატორიის საკომპოზიციო ფაკულტეტი. 1956 წლიდან იყო თეატრისა და კინოს სახელმწიფო ინსტიტუტის მასწავლებელი, 1969 წლიდან გახდა უფროსი მასწავლებელი, 1989 წლიდან დოცენტი, ხოლო 1991 წლიდან პროფესორი. ნათელა სვანიძეს დაწერილი აქვს 4 სიმფონიური პოემა: "სიმფონიური ცეკვები" (1949), "სამგორი" (1951), "ყვარყვარე" (1963), "ბურლესკა" (1965), ასევე დაწერილი აქვს 2 სიმფონია, ორატორიები "ფიროსმანი" (1969) და "ქართული ლამენტაციები" (1974). ოპერა "გაულ გავხე" (1983), მონოდრამა (1999) და სხვ. ნათელა სვვანიძე გახლავთ ოპერის მომღერლების პეტრე თომოძის მეუღლე და მაია თომაძის დედა. 1951 წელს ის გახლდათ საქართველოს კომპოზიტორთა კავშირის წევრი, ხოლო 1959 წელს თეატრის მოღვაწეთა კავშირის წევრი. 1981 წელს მოიპოვა ხელოვნების დამსახურებული მოღვაწის ჯილდო. 

## ლიტერატურა
*ვინ ვინაა საქართველოში: ქართული ბიოგრაფიული ცნობარი. –  თბ., 1998-1999. - გვ. 297; ნათელა სვანიძე და მუსიკა, რომელიც არ შეიძლებოდა არ დაწერილიყო / რეზი ხუნწელია.

## რესურსები ინტერნეტში
ნათელა სვანიძე მონაცემები

კატეგორია:ქართველი კომპოზიტორები
კატეგორია:ახალციხეში დაბადებულები
კატეგორია:დაბადებული 1926
კატეგორია:გარდაცვლილი 2017
კატეგორია:დაბადებული 14 სექტემბერი
მარინა ნონიკაშვილი

**მარინა ნონიკაშვილი** (დ. 25 იანვარი, 1955, თბილისი) — ქართველი ექიმი, მეცნიერი. 

## ბიოგრაფია 
მარინა ნონიკაშვილი დაიბადა 1955 წლის 25 იანვარს ქალაქ თბილისში. 1980 წელს მან დაამთავრა თბილისის სახელმწიფო სამედიცინო ინსტიტუტის სამკურნალო ფაკულტეტი. 1980–1982 წლებში ის იყო თბილისის სახელმწიფო სამედიცინო ინსტიტუტის ფტიზიატრიისა და პულმონოლოგიის კათედრის კლინიკური ორდინატორი, 1986 წლიდან ამავე კათედრის ასისტენტი. მან შექმნა 22 სამეცნიერო ნაშრომი, ის იყო ფტიზიატრი–პულმონოლოგი, კლინიკური იმუნოლოგი, მედიცინის მეცნიერებათა კანდიდატი. 1993 წელს დაიცვა  საკანდიდატო დისერტაციის თემა - "ინდივიდუალიზირებული იმუნოთერაპია ნატრიუმის ნუკლეინატით ფილტვების დესტრუქციული ტუპერკულოზის კომპლექსურ მკურნალობაში"

## ლიტერატურა
*ვინ ვინაა თანამედროვე ქართულ სამედიცინო მეცნიერებაში : თანამედროვე ქართველ მედიკოსთა ბიოგრაფიული ენციკლოპედია. - თბ.,.- 2000.-გვ.226

## რესურსები ინტერნეტში
*მარინა ნონიკაშვილი

კატეგორია:დაბადებული 25 იანვარი
კატეგორია:დაბადებული 1955
კატეგორია:თბილისის სახელმწიფო სამედიცინო ინსტიტუტის კურსდამთავრებულები
კატეგორია:ქართველი ქალები
კატეგორია:ქართველი ფთიზიატრები
მედეა უზნაძე

**მედეა უზნაძე** (დ. 27 აპრილი, 1913, ქუთაისი — გ. 1989) — ქართველი გეოლოგი, მეცნიერი. გეოლოგ-მინერალოგიურ მეცნიერებათა დოქტორი (1964).

## ბიოგრაფია 
1932 წელს დაამთავრა ამიერკავკასიის ინდუსტრიული ინსტიტუტი. 1936 წლიდან საქართველოს სსრ მეცნიერებათა აკადემიის ა. ჯანელიძის სახელობის გეოლოგიური ინსტიტუტის უფროსი მეცნიერი თანამშრომელი. საქართველოში პალეობოტანიკური კვლევის ფუძემდებელი. მისი შრომები უმთავრესად შეეხება საქართველოს ნეოგენურ ფლორას; გამოიკვლია აგრეთვე სამხრეთ ურალისა და დასავლეთ ყაზახეთის პალეოგენური ფლორა. ცნობილი მეცნიერის დიმიტრი უზნაძის ქალიშვილი. 

## ლიტერატურა 
* დიდი მოღვაწის ღირსეული შვილი : მიღწვიან, მომიგონებენ... გაზ. საქართველოს რესპუბლიკა, თბილისი, 2003, 22 ნოემბერი, N 315 (4694), გვ. 6 

## რესურსები ინტერნეტში 
კატეგორია:დაბადებული 27 აპრილი
კატეგორია:დაბადებული 1913
კატეგორია:გარდაცვლილი 1989
კატეგორია:ქართველი გეოლოგები
ამირან წერეთელი

**ამირან წერეთელი** (დ. 21 მარტი, 1951, ბათუმი) — მეზღვაური, პედაგოგი

## ბიოგრაფია 
ამირან წერეთელი დაიბადა 21 მარტს, 1951 წელს, ქალაქ ბათუმში. მან 1973 წელს დაამთავრა ბათუმის საზღვაოსნო სასწავლებელი შტურმან-გემთწამყვანის სპეციალობით,  1981 წელს ოდესის უმაღლესი საზღვაო-საინჟინრო სასწავლებლები ინჟინერ-გემთწამყვანის სპეციალობით, ხოლო 1991 წელს ნოვოროსიისკის უმაღლესი საზღვაო-საინჟინრო სასწავლებლები ინჟინერ-გემთწამყვანის სპეციალობით. მუშაობა დაიწყო  საქართველოს საზღვაო სანაოსნოს მცურავ შემადგენლობაში რიგით მატროსად, მომდევნო წლებში, სანაოსნოს სხვადასხვა გემებზე ცურვისას გაიარა მან შტურმანობის ყველა საფეხური, იყო კაპიტნის მეოთხე, მესამე და მეორე რანგის თანაშემწე.  1987 წელს მონაწილეობა მიიღო საქართველოს საზღვაო სანაოსნოსათვის ხორვატიის პორტ სპლიტის გემთსაშენში აგებული ახალი ტანკერის - «აკადემიკოს ვეკუას» მიღებასა და ექსპლუატაციაში გაშვებაში. 1988 წელს გახდა შორეული ნაოსნობის  კაპიტანი,  მომდევნო წლებში კაპიტნად ცურავდა საქართველოს საზღვაო სანაოსნოს, ერთობლივი კომპანია ,,ANGLO-GEORGIAN SHIPPING,,-ისა და ,,COLUMBIA SHIPMANAGEMENT,,-ის ტანკერებზე რომლებიცაა:(ილია ჭავჭავაძე), (გ. ორჯონიკიძე), (პარნარი) და (ანდრეა). 2000 წლიდან კაპიტანი ამირან წერეთელი საქმიანობას მსოფლიოს სხვადასხვა სანაოსნო კომპანიების «Desire Maritime» -ის, «Candice Navigation»-ის, «Witney Maritime»-ის, «Evelin Shipping»-ის, «Bevereli Navigation»-ის «Jillian Navigation»-ისა და სხვათა გემებზე განაგრძობს, ეწევა პედაგოგიურ საქმიანობას  ბათუმის სახელმწიფო საზღვაო აკადემიაში. 

## ლიტერატურა
*პაატა ტაბაღუას საავტორო გვერდი: "საქართველო საზღვაო ქვეყანაა": facebook.com https://www.facebook.com/P.TABAGUA/photos/5083512098428993

## რესურსები ინტერნეტში
ამირან წერეთელი

კატეგორია:ქართველი მეზღვაურები
კატეგორია:დაბადებული 21 მარტი
კატეგორია:დაბადებული 1951
კატეგორია:ბათუმში დაბადებულები
რაჟდენ ჭელიძე

**რაჟდენ ჭელიძე** (დ.1903, უშგული, მესტია — გ. 1976) — ქართველი ინჟინერი.

## ბიოგრაფია 
დაამთავრა თბილისის სამხედრო და ფოთის პოლიტექნიკური სასწავლებელი.

სწავლის დამთავრების შემდეგ დაბრუნდა მესტიის რაიონში და აქტიურად ჩაება ზემო სვანეთის აღმშენებლობაში. განსაკუთრებით ნაყოფიერი იყო მისი მოღვაწეობა თემების: ჭუბერის, ნაკრის, ლახამულის და ხაიშის სასოფლო საბჭოს თავმჯდომარეობის პერიოდში. შემდგომ წლებში იგი გადაიყვანეს სვანეთის ოქროს მოპოვების სამმართველოს პარტიული ორგანიზაციის მდივნად. მისი საქმიანობა განსაკუთრებით გამოირჩეოდა საავტომობილო გზების მშენებლობის პერიოდში. 1937 წელს დანიშნეს მესტიის რაიონის საგზაო სამმართველოს უფროსად და დიდი შრომა გასწია ჭუბერის, ხაიშის, ნაკრის, ბეჩოს, მაზერის, ადიშის, მულახის, კალა უშგულის გზების მშენებლობისათვის. სხვადასხვა დროს მუშაობდა მესტიის სადაბო საბჭოს თავმჯდომარედ. ომის პერიოდში იყო სვანეთში შექმნილი მოხალისეთა ბატალიონის წევრი.

## ლიტერატურა 
*  სვანეთი და სვანები, ირაკლი დვალი, გივი ქურდიანი, თბილისი, 2014, გვ.451

## რესურსები ინტერნეტში 
კატეგორია:დაბადებული 1903
კატეგორია:გარდაცვლილი 1976
კატეგორია:ქართველი ინჟინრები
ხვთისო გოგოჭური

**ხვთისო გოგოჭური** (დ. 1941, თეთრიწყლები, თელავის რაიონი — გ. 1997) — ქართველი მკვლევარი, ფილოსოფოსი.

## ბიოგრაფია 
ხვთისო გოგოჭური დაიბადა 1941 წელს თელავში, თეთრიწყლებში. 1970 წელს დაამთავრა თბილისის სახელმწიფო უნივერსიტეტის ფილოსოფიისა და ფსიქოლოგიის ფაკულტეტი ფილოსოფიის სპეციალობით, ამავე წელს ჩაირიცხა ფილოსოფიის ინსტიტუტის ასპირანტურაში, ხოლო 1977 წელს მან დაიცვა საკანდიდატო დისერტაცია. მისი კვლევა-ძიების სფერო გახლდათ ფილოსოფიური ცოდნის თავისებურება, რელიგიური ფილოსოფიის პრობლემები, ფილოსოფიისა და რელიგიის, ფილოსოფიისა და ხელოვნების ურთიერთმიმართება. მის გამოკვლევებში ამ კუთხით გაშუქებული იყო ფილოსოფიური ცოდნის თავისებურება და მისი მიმართება სპეციალურ-მეცნიერულ ცოდნასთან, მხატვრულ შემოქმედებასა და რელიგიურ რწმენასთან. მან სპეციალური გამოკვლევა მიუძღვნა რუსი ფილოსოფოსიის ნ. ბერდიაევის შემოქმედებას.

## ბიბლიოფრაფია 
*რა არის ფილოსოფია? თბილისი, თბილ. უნ-ტის გამ-ბა, 1996, გვ. 64
*ფილოსოფიური ცოდნის სპეციფიკის რელიგიურ-ეზგისტენციალური გაგების მარქსისტული კრიტიკისათვის : ნ.ა. ბერდიაევის ფილოსოფიის მაგალითზე, თბილისი, მეცნიერება, 1980, გვ. 124

## ლიტერატურა
*ქართველი ფილოსოფოსები: IV საუკუნიდან XX საუკუნის ჩათვლით, ბათუმი, 2004, გვ. 56

კატეგორია:დაბადებული 1941
კატეგორია:გარდაცვლილი 1977
კატეგორია:ქართველი ფილოსოფოსები
კატეგორია:თელავში დაბადებულები
კატეგორია:თბილისის სახელმწიფო უნივერსიტეტის კურსდამთავრებულები
ირინე ქერქაძე

**ირინე ქერქაძე** (დ. 4 სექტემბერი, 1935, თბილისი) — ქართველი ენათმეცნიერი, მეცნიერი, ფილოლოგი.

## ბიოგრაფია 
ირინე ქერქაძე დაიბადა 4 სექტემბერს 1935 წელს თბილისში. დაამთავრა თბილისის სახელმწიფო უნივერსიტეტის ფილოლოგიის ფაკულტეტის კავკასიურ ენათა განყოფილება. მუშაობდა საქართველოს მეცნიერებათა აკადემიის არნოლდ ჩიქობავას სახელობის ენათმეცნიერების ინსტიტუტის ქართული ენის ისტორიულ–ეტიმოლოგიური ლექსიკონის ლაბორატორიის გამგედ, დოცენტად. 1971 წელს დაიცვა ფილოლოგიის მეცნიერებათა საკანდიდატო დისერტაცია. სადისერტაციო თემა – „ცხოველების აღმნიშვნელი ლექსიკა ძველ ქართულში სხვა ქართველური ენების მონაცემთა გათვალისწინებით“.

## ბიბლიოგრაფია 
*ცხოველების აღმნიშვნელი ლექსიკა ძველ ქართულში სხვა ქართველურ ენების მონაცემებთან შედარებით (ავტორი), თბილისი, მეცნიერება, 1974, გვ. 281

## რესურსები ინტერნეტში
*ირინე ქერქაძე 

კატეგორია:დაბადებული 4 სექტემბერი
კატეგორია:დაბადებული 1935
კატეგორია:ქართველი ფილოლოგები
კატეგორია:ქართველი ენათმეცნიერები
კატეგორია:თბილისში დაბადებულები
კატეგორია:თბილისის სახელმწიფო უნივერსიტეტის კურსდამთავრებულები
არჩილ ვაშაკიძე

**არჩილ ვაშაკიძე** (დ. 30 მაისი, 1943) — ქართველი ინჟინერი, მეცნიერი.

## ბიოგრაფია 
არჩილ ვაშაკიძე დაიბადა 1943 წლის 30 მაისს, თბილისში.  1967 წელს დაამთავრა საქართველოს პოლიტექნიკური ინსტიტუტის ენერგეტიკის ფაკულტეტი.

1970-1997 წლებში მუშაობდა საქართველოს სასოფლო-სამეურნეო ინსტიტუტში ელექტროტექნიკისა და ელექტროფიკაციის კათედრაზე ელექტროფიკაციისა და ავტომატიზაციის ფაკულტეტის დეკანის, გამოთვლითი ტექნიკისა და ავტომატიზაციის კათედრის გამგის თანამდებობებზე; 1997-2003 წლებში იყო ამავე ინსტიტუტის პრორექტორი, 2003-2005 წლებში რექტორი; 2012 წლიდან არჩეულია საქართველოს ტექნიკური უნივერსიტეტის ენერგეტიკისა და ტელეკომუნიკაციის ფაკულტეტის სრულ პროფესორად. არჩილ ვაშაკიძე არის მრავალი სასწავლო-მეთოდური და სამეცნიერო ნაშრომებისა და გამოგონების ავტორი. მონაწილეობდა  საქართველოში პირველი მობილური სატელეკომუნიკაციო სისტემის "ალტაის" შექმნაში. მისი სამეცნიერო-კვლევითი საქმიანობა ეძღვნება ცოცხალ ორგანიზმებზე ზემოქმედებისას ენერგეტიკული მოწყობილობების ოპტიმალური პარამეტრების დადგენას, საქართველოს ელექტროენერგიის აღდგენადი და არატრადიციული წყაროების გამოყენებას, საქართველოში ბიობენზინისა და ბიოდიზელის წარმოებასთან დაკავშირებულ საკითხებს. შექმნა სამკურნალო მცენარის "იუკა დიდებულის" ამღები და ციტრუსების გამომრჩევი მანიპულატორი. ტექნიკის მეცნიერებათა დოქტორი (1991), პროფესორი (1992), ინჟინერ-ელექტრიკოსი.დაამთავრა საქართველოს პოლიტექნიკური ინსტიტუტის ენერგეტიკის ფაკულტეტი.

1970-1997 წლებში მუშაობდა საქართველოს სასოფლო-სამეურნეო ინსტიტუტში ელექტროტექნიკისა და ელექტროფიკაციის კათედრაზე ელექტროფიკაციისა და ავტომატიზაციის ფაკულტეტის დეკანის, გამოთვლითი ტექნიკისა და ავტომატიზაციის კათედრის გამგის თანამდებობებზე; 1997-2003 წლებში იყო ამავე ინსტიტუტის პრორექტორი, 2003-2005 წლებში რექტორი; 2012 წლიდან არჩეულია საქართველოს ტექნიკური უნივერსიტეტის ენერგეტიკისა და ტელეკომუნიკაციის ფაკულტეტის სრულ პროფესორად. არჩილ ვაშაკიძე არის მრავალი სასწავლო-მეთოდური და სამეცნიერო ნაშრომებისა და გამოგონების ავტორი. მონაწილეობდა  საქართველოში პირველი მობილური სატელეკომუნიკაციო სისტემის "ალტაის" შექმნაში. მისი სამეცნიერო-კვლევითი საქმიანობა ეძღვნება ცოცხალ ორგანიზმებზე ზემოქმედებისას ენერგეტიკული მოწყობილობების ოპტიმალური პარამეტრების დადგენას, საქართველოს ელექტროენერგიის აღდგენადი და არატრადიციული წყაროების გამოყენებას, საქართველოში ბიობენზინისა და ბიოდიზელის წარმოებასთან დაკავშირებულ საკითხებს. შექმნა სამკურნალო მცენარის "იუკა დიდებულის" ამღები და ციტრუსების გამომრჩევი მანიპულატორი. ტექნიკის მეცნიერებათა დოქტორი (1991), პროფესორი (1992), ინჟინერ-ელექტრიკოსი.

## ჯილდოები, პრემიები და პრიზები 
* 1999 - ღირსების ორდენი

## ლიტერატურა 
*  საქართველო: ენციკლოპედია: ტ.III, თბ., 2014, გვ.197; 
* წიგნი ღირსებისა: ტ. 4, შემდგ.: თამაზ ყიფიანი (რედ.), თენგიზ გაჩეჩილაძე, გურამ სიმონიშვილი, თბ., 2002, გვ.119

## რესურესები ინტერნეტში 
## სქოლიო
კატეგორია:ქართველი ინჟინრები
კატეგორია:დაბადებული 1943
კატეგორია:დაბადებული 30 მაისი
კატეგორია:საქართველოს პოლიტექნიკური ინსტიტუტის კურსდამთავრებულები (1967)
კატეგორია:საქართველოს ღირსების მედალი
ვლადიმერ ჯაფარიძე (ინჟინერი)

**ვლადიმერ ჯაფარიძე** (დ. 14 სექტემბერი, 1914, თბილისი — გ. 15 სექტემბერი, 2004) — ქართველი ინჟინერი, მეცნიერი, პედაგოგი.

## ბიოგრაფია
1937 წელს დაამთავრა თბილისის კავშირგაბმულობის ელექტროტექნიკური ინსტიტუტი რადიოინჟინრის სპეციალობით.

საქმიანობა დაიწყო საქართველოს კავშირგაბმულობის სამინისტროს თბილისის რადიოგადამცემ ცენტრში, სადაც ინჟინრად მუშაობდა. ერთი წლის შემდეგ ის დასაქმდა თბილისის კავშირგაბმულობის ელექტროტექნიკურ ინსტიტუტში, სადაც ასისტენტის პოზიცია დაიკავა და პარალელურად განაგრძო სწავლა ამიერკავკასიის ინდუსტრიული ინსტიტუტის ასპირანტურაში. ამავდროულად, დაამთავრა თბილისის სახელმწიფო უნივერსიტეტის ფიზიკა-მათემატიკის ფაკულტეტი და პარალელურად გაიარა უცხო ენების ინსტიტუტის სპეციალური კურსები. შემდგომ „საქენერგოს“ ცენტრალური კავშირგაბმულობის სამსახურის უფროსად დაინიშნა, ხოლო მოგვიანებით ტექნიკური განყოფილების უფროსად დაწინაურდა.

1946 წელს დაიწყო მუშაობა საქართველოს პოლიტექნიკურ ინსტიტუტში, სადაც ასისტენტის პოზიციაზე იყო დანიშნული ზოგადი და თეორიული ელექტროტექნიკის კათედრაზე. 1954 წელს, დისერტაციის წარმატებით დაცვის შემდეგ, დოცენტად დაწინაურდა. 1962 წელს მან ჩამოაყალიბა და სათავეში ჩაუდგა რადიოტექნიკის კათედრას. მისივე ინიციატივით შეიქმნა უახლესი ტექნიკით აღჭურვილი სასწავლო რადიოტექნიკური ლაბორატორიები. მისი ხელმძღვანელობით აღიზარდა მრავალი მაღალი კვალიფიკაციის ახალგაზრდა სპეციალისტი, რომლებიც შემდეგ წარმატებით მოღვაწეობდნენ როგორც საქართველოს, ისე საბჭოთა კავშირის რადიოტექნიკურ საწარმოებში. მის მიერ დაწერილი სახელმძღვანელოები გახდა აუცილებელი რესურსი კავშირგაბმულობის დარგში მომუშავე სტუდენტების, მეცნიერების და სპეციალისტებისთვის.

პედაგოგიურ საქმიანობასთან ერთად, ინტენსიურად იყო ჩართული სამეცნიერო-კვლევით საქმიანობაში. მისი სამეცნიერო ნაშრომები და ორი მონოგრაფია მოიცავს 70-მდე კვლევას. ის ასევე იყო მრავალი საერთაშორისო, საკავშირო და რესპუბლიკური სამეცნიერო კონფერენციის ორგანიზატორი და მონაწილე. დაწერა მნიშვნელოვანი სახელმძღვანელო „ელექტრომაგნიტური ველის თეორია“. ის ასევე რედაქტორობდა სპეციალიზებულ სამეცნიერო კრებულს „თეორიული რადიოტექნიკა“-ს, რომელიც საქართველოს პოლიტექნიკური ინსტიტუტის მიერ იყო გამოცემული. არაერთი სამეცნიერო დისერტაცია მომზადდა და დაცული იქნა მის ხელმძღვანელობით საქართველოს პოლიტექნიკური უნივერსიტეტის რადიოტექნიკის კათედრაზე.

## ჯილდოები
* 2004 - გიორგი ნიკოლაძის სახელობის მედალი
* 1997 - ღირსების ორდენი

## ლიტერატურა
* საქართველოს ენერგეტიკოსები=Georgian Power Engineers: ენციკლოპედია. თბილისი, 2016 გვ. 450

## რესურსები ინტერნეტში
## სქოლიო
კატეგორია:დაბადებული 14 სექტემბერი
კატეგორია:დაბადებული 1914
კატეგორია:გარდაცვლილი 15 სექტემბერი
კატეგორია:გარდაცვლილი 2004
კატეგორია:ქართველი ინჟინრები
კატეგორია:ქართველი პედაგოგები
ბერქშირი

**ბერქშირის საგრაფო**, საყოველთაოდ ცნობილი როგორც უბრალოდ **ბერქშირი** (  ) — ისტორიული საგრაფო სამხრეთ-აღმოსავლეთ ინგლისში. ჩრდილოეთით ესაზღვრება ოქსფორდშირი, ჩრდილო-აღმოსავლეთით ბუკინგემშირი, აღმოსავლეთით დიდი ლონდონი, სამხრეთ-აღმოსავლეთით სურეი, სამხრეთით ჰემფშირი და დასავლეთით ვილტშირი.  ყველაზე დიდი დასახლება და ადმინისტრაციული ცენტრი რედინგია.

## ისტორია 
მარცხნივ|მინი| უინძორის ციხე, ხედი ხეივნიდან
მეფე ალფრედის ბიოგრაფიის მიხედვით, (დაწერილი 893 წელს),  ბერქშირმა მიიღო თავისი სახელი ბზის ხისგან მიიღო, რომელსაც ერქვა "*Bearroc"* ( კელტური სიტყვა ნიშნავს "მთიანი").  

ქვეყნის ადრეული ისტორიის დიდი ნაწილი ჩაწერილია აბინგდონის სააბატოს *ქრონიკებში.* აბინგდონის აბატი  ახორციელებდა მნიშვნელოვან სასამართლო და ადმინისტრაციულ უფლებამოსილებებს და მისი სასამართლო დაჯილდოვდა ასი სასამართლოს პრივილეგიებით და გათავისუფლდა შერიფის ჩარევის პასუხისმგებლობისგან. ბერქშირსა და ოქსფორდშირს ჰყავდათ საერთო შერიფი. ელისაბედ I- ის მეფობამდე, შაირის სასამართლო ტარდებოდა გრანპონტში .

ბერქშირი თავისი ისტორიის განმავლობაში იყო რამდენიმე მნიშვნელოვანი ბრძოლების ადგილი: "ალფრედ დიდის კამპანია დანიელების წინააღმდეგ", "ეშდაუნისა და რედინგის ბრძოლები" და ა.შ .  1688 წლის 9 დეკემბერს გაიმართა კიდევ ერთი ბრძოლა რედინგში . ეს იყო ერთ-ერთი მნიშვნელოვანი სამხედრო მოქმედება ინგლისში სახელოვანი რევოლუციის დროს და დასრულდა უილიამ III-ის ერთგული ძალების გადამწყვეტი გამარჯვებით. 

1974 წლის 1 აპრილს ბერქშირის საზღვრები შეიცვალა 1972 წლის ადგილობრივი მმართველობის აქტის მიხედვით. ბერქშირს მიემატა სლაუ და ეტონი  და ყოფილი ეტონის სოფლის ოლქის ნაწილი ბუკინგემშირიდან, ხოლო  საგრაფოს ჩრდილოეთი ნაწილი ოქსფორდშირის მმართველობის ქვეშ მოექცა.

მინი|200x200პქ| ბერქშირის ისტორიული ოლქის დროშა
ბერქშირის ისტორიული ქვეყნის დროშა დამტკიცდა დროშის ინსტიტუტში 2017 წელს.
მინი|250x250პქ| ოქსფორდის, ბუკინგემშირის და ბერქშირის რუკა. კრისტოფერ საქსტონი 1576 წელი.

## დემოგრაფია 
 

## განათლება 
ბერქშირში განთავსებულია შემდეგი უნივერსიტეტები: რიდინგის უნივერსიტეტი (რომელიც მოიცავს ჰენლის ბიზნეს სკოლას ), საიმპერატორო კოლეჯი ( სილვუდ პარკის კამპუსი) და დასავლეთ ლონდონის უნივერსიტეტი . აქ ასევე არის მარკეტინგის ჩარტერული ინსტიტუტი, პრესტიჟული დამოუკიდებელი სკოლები: ლუდგროუვის სკოლა,ეტონის კოლეჯი და ველინგტონის კოლეჯი

## გამორჩეული ხალხი 
[მარჯვნივ|მინი| [ედუარდ III|ინგლისის მეფე ედუარდ III]]
[მარჯვნივ|მინი| [კეთრინი (უელსის პრინცესა)|ქეით მიდლტონი, უელსის პრინცესა]]
[მარჯვნივ|მინი| [რიკი ჯერვეისი]]

## ბიბლიოგრაფია 
* ეს სტატია აერთიანებს ტექსტს პუბლიკაციიდან, რომელიც ახლა უკვე საჯარო დომენშია: Chisholm, Hugh, ed. (1911 წ.). "ბერქშირი". ენციკლოპედია ბრიტანიკა (მე-11 გამოცემა). კემბრიჯის უნივერსიტეტის გამოცემა. გვ. 782–784.

## რესურსები ინტერნეტში 
* 
* BBC Berkshire website
* Photographs of Berkshire
* Berkshire Enclosure Maps Digital copies of Berkshire enclosure maps and awards 1738–1883
* Images of Berkshire at the English Heritage Archive
## სქოლიო
კატეგორია:ინგლისის საგრაფოები
ენკარნასიონ-დე-დიასი

**ენკარნასიონ-დე-დიასი** () ― მუნიციპალიტეტი ხალისკოს შტატში, მექსიკის ცენტრალურ-დასავლეთ ნაწილში. 2020 წლის აღწერის მიხედვით, მუნიციპალიტეტის მოსახლეობა 53 039 ადამიანს შეადგენს, რაც 2010 წლის მაჩვენებელთან შედარებით 3.2%-ით მეტია. მუნიციპალიტეტის ფართობია 1 253.4 კმ². მოსახლეობის სიმჭიდროვეა 42.3 ადამიანი კმ²-ზე. ტერიტორია ხალისკოს შტატის შემადგენლობაში 1823 წლის 15 აგვისტოს შევიდა.

## იხილეთ აგრეთვე
*ხალისკოს მუნიციპალიტეტები

## სქოლიო
კატეგორია:ხალისკოს მუნიციპალიტეტები
ბოლნისის მუნიციპალიტეტის სოფლების სია

300px|მინი|ბოლნისის მუნიციპალიტეტის მდებარეობა საქართველოს რუკაზე
ბოლნისის მუნიციპალიტეტი შედის ქვემო ქართლის მხარის შემადგენლობაში. საქართველოს ადგილობრივი თვითმმართველობის კოდექსის მიხედვით მუნიციპალიტეტი არის თვითმმართველი ერთეული, რომელსაც აქვს ადმინისტრაციული საზღვრები და ადმინისტრაციული ცენტრი. მუნიციპალიტეტს გააჩნია არჩევითი წარმომადგენლობითი და აღმასრულებელი ორგანოები, რეგისტრირებული მოსახლეობა და აქვს საკუთარი ქონება, ბიუჯეტი, შემოსულობები. მუნიციპალიტეტი საჯარო სამართლის იურიდიული პირია. მუნიციპალიტეტს ხელმძღვანელობს მერი.

მუნიციპალიტეტი მართვის ოპტიმიზაციისათვის დაყოფილია ადმინისტრაციულ ერთეულებად.

ბოლნისის მუნიციპალიტეტის შემადგენლობაში შედის 1 ქალაქი, 2 დაბა, 14 ტერიტორიული ორგანო და 46 სოფელი. ბოლნისის მუნიციპალიტეტის სოფლები ერთიანდებიან დაბა თამარისის , დაბა კაზრეთის, აკაურთის, ბოლნისის, დარბაზის, დისველის, მამხუტის, ნახიდურის, რატევანის, რაჭისუბნის, ტალავერის, ტანძიის, ქვემო ბოლნისის და ქვეშის თემის ადმინისტრაციულ ერთეულებში.

დმანისის მუნიციპალიტეტის ფართობია 804,0 კმ² და 2014 წლის აღწერის მიხედვით მოსახლეობის რაოდენობა შეადგენს 53 590  კაცს, ხოლო სიმჭიდროვეა 66,7 კაცი. მუნიციპალიტეტის ცენტრია ქალაქი ბოლნისი. 2014 წლის აღწერის მიხედვით მუნიციპალიტეტის ყველაზე დიდი სოფელი მოსახლეობის მიხედვით არის ტალავერი (5038 ადამიანი), ბოლნისიდან ყველაზე დიდი მანძილით დაშორებულია სოფლებია  
ზემო არქევანი (28 კმ.) და ხატავეთი (28 კმ.).

## სოფლების სია
## რუკა
## სქოლიო
*
კატეგორია:ქვემო ქართლის მხარის მუნიციპალიტეტების სოფლების სია
ტაბაკუნდო (ეკვადორი)

**ტაბაკუნდო** () — ქალაქი ეკვადორში, პიჩინჩის პროვინციაში, პედრო-მონკაიოს კანტონის ადმინისტრაციული ცენტრი. მდებარეობს სიერას რეგიონის ჩრდილოეთ ნაწილში, მდინარე გვაილაბამბას აუზში, ზღვის დონიდან 2877 მეტრზე. ქალაქს სამხრეთ ნაწილში კვეთს ეკვატორი.

ქალაქის სახელწოდების წარმომავლობაზე ორი ჰიპოთეზა არსებობს:
პირველი გვეუბნება, რომ „ტაბაკუნდო“ მომდინარეობს კარიბული სიტყვიდან „ტაბა“, რაც „ქალაქს“ ნიშნავს, და სიტყვიდან „კუნდო“ (kundoh), რაც ნიშნავს  მოხუცს. მეორე ჰიპოთეზის თანახმად, სახელწოდება მომდინარეობს „ალონსო დე ტაბაკუნდოდან“, ესპანელი ჯარისკაცის სახელიდან, რომელიც სავარაუდოდ პირველი იყო მათ შორის, ვისაც კონტაქტი ჰქონდა ადგილობრივ მოსახლეობასთან.

ტაბაკუნდოს ხშირად „მსოფლიოს ვარდების დედაქალაქს“ უწოდებენ. მისი დაარსების თარიღი უცნობია, მაგრამ არსებობს წყაროები, რომლებიც XVI საუკუნით თარიღდება და რომლებშიც ტაბაკუნდოა მოხსენიებული. ქალაქი ჩრდილო-აღმოსავლეთ პიჩინჩის უმნიშვნელოვანეს ეკონომიკურ და კომერციულ ცენტრს წარმოადგენს. იგი ძირითადად სოფლის მეურნეობით საზრდოობს.

## სქოლიო
კატეგორია: ეკვადორის ქალაქები
ხალისკოს მუნიციპალიტეტები

ხალისკო შტატია მექსიკის დასავლეთ ნაწილში. იყოფა 125 მუნიციპალიტეტად. 2020 წლის აღწერის მიხედვით, ხალისკო მესამე ადგილზეა მოსახლეობის რაოდენობით (8 348 151 ადამიანი) და მეშვიდე ადგილზეა ფართობის (78 595.9 კმ²) მიხედვით.

მოსახლეობის რაოდენობის მიხედვით, უდიდესი მუნიციპალიტეტია საპოპანი, სადაც შტატის მოსახლეობის 17.68% (1 476 491 ადამიანი) ცხოვრობს, ხოლო ყველაზე პატარა მუნიციპალიტეტია სანტა-მარია-დელ-ორო (1815 ადამიანი).

## სქოლიო
კატეგორია:ხალისკოს მუნიციპალიტეტები
კატეგორია:მექსიკის მუნიციპალიტეტების სიები
აკონჩის მუნიციპალიტეტი

**აკონჩი** () ― მუნიციპალიტეტი სონორის შტატში, მექსიკის ჩრდილო-დასავლეთ ნაწილში. 2020 წლის აღწერის მიხედვით, მუნიციპალიტეტის მოსახლეობა 2 563 ადამიანს შეადგენს, რაც 2010 წლის მაჩვენებელთან შედარებით 2.8%-ით ნაკლებია. მუნიციპალიტეტის ფართობია 368.2 კმ². მოსახლეობის სიმჭიდროვეა 7 ადამიანი კმ²-ზე. ტერიტორია შტატის შემადგენლობაში 1829 წლის 26 დეკემბერს შევიდა.

## იხილეთ აგრეთვე
*სონორის მუნიციპალიტეტები

## სქოლიო
კატეგორია:სონორის მუნიციპალიტეტები
აგუა-პრიეტის მუნიციპალიტეტი

**აგვა-პრიეტა** () ― მუნიციპალიტეტი სონორის შტატში, მექსიკის ჩრდილო-დასავლეთ ნაწილში. 2020 წლის აღწერის მიხედვით, მუნიციპალიტეტის მოსახლეობა 91 929 ადამიანს შეადგენს, რაც 2010 წლის მაჩვენებელთან შედარებით 16.2%-ით მეტია. მუნიციპალიტეტის ფართობია 3 946.5 კმ². მოსახლეობის სიმჭიდროვეა 23.3 ადამიანი კმ²-ზე. ტერიტორია შტატის შემადგენლობაში 1916 წლის 28 აგვისტოს შევიდა.

## იხილეთ აგრეთვე
*სონორის მუნიციპალიტეტები

## სქოლიო
კატეგორია:სონორის მუნიციპალიტეტები
ალტარის მუნიციპალიტეტი

**ალტარი** () ― მუნიციპალიტეტი სონორის შტატში, მექსიკის ჩრდილო-დასავლეთ ნაწილში. 2020 წლის აღწერის მიხედვით, მუნიციპალიტეტის მოსახლეობა 9 492 ადამიანს შეადგენს, რაც 2010 წლის მაჩვენებელთან შედარებით 4.9%-ით მეტია. მუნიციპალიტეტის ფართობია 4 457.7 კმ². მოსახლეობის სიმჭიდროვეა 2.1 ადამიანი კმ²-ზე. ტერიტორია შტატის შემადგენლობაში 1825 წლის 2 ნოემბერს შევიდა.

## იხილეთ აგრეთვე
*სონორის მუნიციპალიტეტები

## სქოლიო
კატეგორია:სონორის მუნიციპალიტეტები
ბადირაგვატოს მუნიციპალიტეტი

**ბადირაგვატოს მუნიციპალიტეტი** () ― მუნიციპალიტეტი სინალოის შტატში, მექსიკის ჩრდილო-დასავლეთ ნაწილში. 2020 წლის აღწერის მიხედვით, მუნიციპალიტეტის მოსახლეობა 26 542 ადამიანს შეადგენს, რაც 2010 წლის მაჩვენებელთან შედარებით 11.5%-ით ნაკლებია. მუნიციპალიტეტის ფართობია 4 836.3 კმ². მოსახლეობის სიმჭიდროვეა 5.5 ადამიანი კმ²-ზე. მუნიციპალიტეტის ადმინისტრაციული ცენტრია ბადირაგვატო. ტერიტორია შტატის შემადგენლობაში 1831 წლის 15 დეკემბერს შევიდა.

## იხილეთ აგრეთვე
*სინალოის მუნიციპალიტეტები

## სქოლიო
კატეგორია:სინალოის მუნიციპალიტეტები
ზემო ბოლნისი

**ზემო ბოლნისი** — ნასოფლარი ბოლნისის მუნიციპალიტეტში, მდ. ბოლნისისწყლის (ფოლადაურის) ხეობაში, ბოლნისის სიონის ზემოთ. 

ნასოფლარზე საცხოვრებელ შენობათა ნანგრევებს შორის, ერთმანეთისგან 2–3 კმ დაშორებით, დგას 2 პატარა ერთნავიანი ეკლესია. ერთი მათგანი ნაგებია სხვადასხვა ზომის უხეშად დამუშავებული ქვით. აქვს ორი შესასვლელი – დასავლეთიდან და სამხეთიდან. დასავლეთის შესასვლელის თავზე ჩასმულ ღია მწვანე ფერის ქვაზე ამოკვეთილ ასომთავრულ წარწერაში მოთხრობილია იმის შესახებ, რომ იერუსალიმიდან დაბრუნების შემდეგ ბოლნელმა ეპისკოპოსმა იოსებ რევიშვილმა 1651 წელს ააშენა ეკლესია ყიზილბაშთაგან განადგურებულ სოფ. ზემო ბოლნისში. წარწერაში მოხსენიებულია კიდევ ორი განადგურებული სოფელი – ახოთი და თალია. მეორე ეკლესია უფრო პატარა და უხეშად ნაწყობია. მის დასავლეთ ფასადში ჩართულია მოჩუქურთმებული ქვები.

## ლიტერატურა
* Чубинашвили Г. Н., К вопросу о местонахождении трех Болниси, წგ.: Вопросы истории искусства, т. 1, Тб., 1970

კატეგორია:ბოლნისის მუნიციპალიტეტის ნასოფლარები
კომონდუს მუნიციპალიტეტი

**კომონდუს მუნიციპალიტეტი** () ― მუნიციპალიტეტი სამხრეთ ქვემო კალიფორნიის შტატში, მექსიკის ჩრდილო-დასავლეთ ნაწილში. 2020 წლის აღწერის მიხედვით, მუნიციპალიტეტის მოსახლეობა 73 021 ადამიანს შეადგენს, რაც 2010 წლის მაჩვენებელთან შედარებით 3.1%-ით მეტია. მუნიციპალიტეტის ფართობია 18 318.6 კმ². მოსახლეობის სიმჭიდროვეა 4 ადამიანი კმ²-ზე. მუნიციპალიტეტის ადმინისტრაციული ცენტრია სიუდად-კონსტიტუსიონი. ტერიტორია შტატის შემადგენლობაში 1850 წლის 22 აპრილს შევიდა.

## იხილეთ აგრეთვე
*სამხრეთ ქვემო კალიფორნიის მუნიციპალიტეტები

## სქოლიო
კატეგორია:სამხრეთ ქვემო კალიფორნიის მუნიციპალიტეტები
გივი ჯანიკაშილი

**გივი ჯანიკაშვილი** (დ. 1926 — გ. 1994) — ქართველი ინჟინერი.

## ბიოგრაფია 
გივი ჯანიკაშვილი დაიბადა 1926 წელს, თბილისში. გარდაიცვალა 1994 წელს. 1949 წელს დაამთავრა საქართველოს პოლიტექნიკური ინსტიტუტის სამშენებლო ფაკულტეტი.

1949-1971 წლებში მუშაობდა სამშენებლო ტრესტ „საქჰიდროენერგომშენის“ სისტემაში ინჟინერ-მშენებლად, ამავე ტრესტის აპარატში ტექნიკური განყოფილების უფროს ინჟინრად; სამშენებლო სამმართველოს მთავარი ინჟინრის მოადგილედ; 1971-1974 წლებში იყო თბილისის საქალაქო საბჭოს აღმასკომის სამშენებლო-სამონტაჟო ტრესტ „ინჟმშენის“ N1 სამშენებლო-სამონტაჟო სამმართველოს უფროსი; 1974 წლიდან საგზაო სამშენებლო სამმართველოს უფროსის მოადგილე; წლების განმავლობაში მუშაობდა მინისტრთა საბჭოს აპარატში რეფერენტად, უფროს რეფერენტად, სამეურნეო სამმართველოს უფროსის მოადგილედ, კურირებდა მშენებლობის საკითხებს; მისი მონაწილეობითა და ხელმძღვანელობით აშემდა არაერთი საცხოვრებელი, დასასვენებელი და სასტუმრო სახლი თბილისსა და რესპუბლიკის საკურორტო რეგიონებში. მიღებულიაქვს საქართველოს უმაღლესი საბჭოს პრეზიდიუმის საპატიო სიგელი.

## ჯილდოები, პრემიები და პრიზები 
* შრომის ვეტერანის მედალი
* საპატიო ნიშნის ორდენი
* საქართველოს დამსახურებული ინჟინერი

## ლიტერატურა 
* საქართველოს არქიტექტორთა და მშენებელთა ენციკლოპედია, თბ., 2017, გვ. 741

## რესურსები ინტერნეტში
კატეგორია:ქართველი ინჟინრები
კატეგორია:დაბადებული 1926
კატეგორია:გარდაცვლილი 1994
მაქს ჰოლოვეი

**ჯერომ მაქს კელი ჰოლოვეი** (დ. 4 დეკემბერი, 1991) — ამერიკელი  შერეული საბრძოლო ხელოვნების მებრძოლი. იგი ამჟამად ასპარეზობს ფედერალურ და მსუბუქ წონის დივიზიონებში Ultimate Fighting Championship (*UFC*), სადაც იგი UFC-ის ყოფილი ჩემპიონია Featherweight წონაში.
## ადრეული წლები
დაიბადა 4 დეკემბერს, 1991 წელს, ჰონულულუში, ჰავაი, გაიზარდა ვაიანაში, ჩხუბით განთქმულ მხარეში. იგი ჰავაის და სამოას წარმოშობისაა. ჰოლოვეის მშობლები მძიმე ნარკომომხმარებლები იყვნენ. მისი დედა მისის კაპოი *crystal meth* მომხმარებელი იყო, მოგვიანებით კი გამოჯანმრთელდა. მისი მამა მარკ ჰოლოვეი, რომელიც მუდმივად ძალადობდა დედაზე, ოჯახი დატოვა, როდესაც მაქსი 11 წლის იყო. ჰოლოვეიმ დაიწყო ვარჯიში კიკბოქსინგზე 2007 წელს, მეორე კურსის ბოლოს. 15 წლისას მან თავისი პირველი სამოყვარულო ბრძოლა, 3 დღიანი ვარჯიშის შემდგომ მოიგო. დაამთავრა ვაიანას საშუალო სკოლა 2010 წელს.

## *MMA* კარიერა
19 წლის ასაკში მან დაამყარა რეკორდი *4-0*. მას ყოფილ UFC ჩემპიონს ენტონი პეტისს ადარებდნენ, იმის გამო, რომ მას შეეძლო გამოეყენებინა მფრინავი მუხლი და იდაყვები თავის გასაოცარ ჩხუბებში. მისი თავდაპირველი მოგებები უმეტესად გაყოფილი გადაწტვეტილებებით მთავრდებოდა. ამ ყველაფრის შემდეგ კი იგი მალევე UFC ორგანიზაციაში მიიღეს.

## *UFC* კარიერა
მაქსი იყო ყველაზე ახალგაზრდა მებრძოლი UFC-ის სიაში როცა მისი დებიუტი შედგა *UFC 143*-ზე 2012 წლის 4 თებერვალს, დასტინ პორიეს წინააღმდეგ, სადაც პირველ რაუნდში დამარცხდა. ჰოლოვეი ასევე წარდგა კონორ მაკრეგორის წინააღმდეგ 2013 წლის 17 აგვისტოს, სადაც ერთსულოვანი გადაწყვეტილებით დამარცხდა. ამის შემდეგ ჰოლოვეიმ ბევრი ბრძოლები ჩაატარა სადაც 7-ჯერ დამარცხდა, მაგრამ იგი ნოკაუტში არასდროს ყოფილა. მან ბოლოს ნოკაუტში ჯანსტინ გეიჯი, UFC-300-ზე, მეხუთე რაუნდში ჩააგდო და გახდა "*BMF*" ("*baddest motherfucker*") ქამრის მფლობელი, ამ ბრძოლით ჰოლოვეიმ $600 ათასი გამოიმუშავა და მოგებების რიცხი 26-მდე აიყვანა. მაქსმა ბოლო ბრძოლა 2024 წლის 26 ოქტომბერს, UFC 308-ზე, UFC Featherweight ჩემპიონთან, ილია თოფურიას წინააღმდეგ ჩაატარა. მაქსი მესამე რაუნდში ნოკაუტით დამარცხდა. ამ წაგებამ მას *BMF* ქამარი დააკარგინა.

## პირადი ცხოვრება
ჰოლოვეი 2012 წელს დაქორწინდა თავის შყვარებულ კაიმანა პაალუჰიზე, ჰყავთ ერთი ვაჟი, რაშ ჰოლოვეი. წყვილი 2014 წელს დაშორდა, ხოლო 2017 წელს ოფიციალურად განქორწინდა. ჰოლოვეი 2018 წელს გამოჩნდა ფილმში „*ქურდების ბუდე*“. ჰოლოვეიმ 2020 წლის დასაწყისში დაიწყო შეეხვედრა ჰავაის პროფესიონალ სერფერთან ალესა კუიზონთან. 2022 წლის 16 აპრილს კი ისინი დაქორწინდნენ. 

## რესურსები ინტერნეტში
## სქოლიო
კატეგორია:დაბადებული 1991
კატეგორია:დაბადებული 4 დეკემბერი
კატეგორია:ცოცხალი ადამიანები
კონკორდიის მუნიციპალიტეტი

**კონკორდიის მუნიციპალიტეტი** () ― მუნიციპალიტეტი სინალოის შტატში, მექსიკის ჩრდილო-დასავლეთ ნაწილში. 2020 წლის აღწერის მიხედვით, მუნიციპალიტეტის მოსახლეობა 24 899 ადამიანს შეადგენს, რაც 2010 წლის მაჩვენებელთან შედარებით 12.6%-ით ნაკლებია. მუნიციპალიტეტის ფართობია 2 167.3 კმ². მოსახლეობის სიმჭიდროვეა 11.5 ადამიანი კმ²-ზე. მუნიციპალიტეტის ადმინისტრაციული ცენტრია კონკორდია. ტერიტორია შტატის შემადგენლობაში 1825 წლის 2 ნოემბერს შევიდა.

## იხილეთ აგრეთვე
*სინალოის მუნიციპალიტეტები

## სქოლიო
კატეგორია:სინალოის მუნიციპალიტეტები
სან-ფელიპეს მუნიციპალიტეტი (ჩრდილოეთი ქვემო კალიფორნია)

**სან-ფელიპეს მუნიციპალიტეტი** () ― მუნიციპალიტეტი ჩრდილოეთ ქვემო კალიფორნიის შტატში, მექსიკის ჩრდილო-დასავლეთ ნაწილში. შეიქმნა 2022 წლის 1-ელ იანვარს. მდებარეობს შტატის დედაქალაქ მეხიკალიდან 190 კმ-ით სამხრეთით. მუნიციპალიტეტი კალიფორნიის ნახევარკუნძულის ჩრდილო-აღმოსავლეთ ნაწილშია გაშლილი. ჩრდილოეთიდან მეხიკალის მუნიციპალიტეტი ესაზღვრება, ჩრდილო-დასავლეთიდან ― ენსენადის მუნიციპალიტეტი, დასავლეთიდან და სამხრეთიდან ― სან-კინტინის მუნიციპალიტეტი, ხოლო აღმოსავლეთიდან ― კალიფორნიის ყურე. მუნიციპალიტეტი მოიცავს ყურეში მდებარე მრავალ კუნძულს, მათ შორის: როკა-კონსაგს, კოლორადიტოს, ელ-მუერტოს, ენკანტადასა და სან-ლუისს.

## იხილეთ აგრეთვე
*ქვემო კალიფორნიის მუნიციპალიტეტები

## სქოლიო
კატეგორია:ქვემო კალიფორნიის მუნიციპალიტეტები
არმერია

**არმერიის მუნიციპალიტეტი** () ― მუნიციპალიტეტი კოლიმის შტატში, მექსიკის დასავლეთ ნაწილში. 2020 წლის აღწერის მიხედვით, მუნიციპალიტეტის მოსახლეობა 27 626 ადამიანს შეადგენს, რაც 2010 წლის მაჩვენებელთან შედარებით 3.7%-ით ნაკლებია. მუნიციპალიტეტის ფართობია 410.05 კმ². მოსახლეობის სიმჭიდროვეა 67.4 ადამიანი კმ²-ზე. ტერიტორია ხალისკოს შტატის შემადგენლობაში 1967 წლის 3 ივნისს შევიდა. მუნიციპალიტეტის ადმინისტრაციული ცენტრია სიუდად-დე-არმერია.

## იხილეთ აგრეთვე
*კოლიმის მუნიციპალიტეტები

## სქოლიო
კატეგორია:კოლიმის მუნიციპალიტეტები
სან-კინტინის მუნიციპალიტეტი

**სან-კინტინის მუნიციპალიტეტი** () ― მუნიციპალიტეტი ჩრდილოეთ ქვემო კალიფორნიის შტატში, მექსიკის ჩრდილო-დასავლეთ ნაწილში. 2020 წლის აღწერის მიხედვით, მუნიციპალიტეტის მოსახლეობა 117 568 ადამიანს შეადგენს. მუნიციპალიტეტის ფართობია 32 953.3 კმ². მოსახლეობის სიმჭიდროვეა 3.6 ადამიანი კმ²-ზე. მუნიციპალიტეტის ადმინისტრაციული ცენტრია სან-კინტინი. ტერიტორია შტატის შემადგენლობაში 2020 წელს შევიდა.

## იხილეთ აგრეთვე
*ქვემო კალიფორნიის მუნიციპალიტეტები

## სქოლიო
კატეგორია:ქვემო კალიფორნიის მუნიციპალიტეტები
კოკიმატლანის მუნიციპალიტეტი

**კოკიმატლანის მუნიციპალიტეტი** () ― მუნიციპალიტეტი კოლიმის შტატში, მექსიკის დასავლეთ ნაწილში. 2020 წლის აღწერის მიხედვით, მუნიციპალიტეტის მოსახლეობა 20 837 ადამიანს შეადგენს, რაც 2010 წლის მაჩვენებელთან შედარებით 7.5%-ით მეტია. მუნიციპალიტეტის ფართობია 528.59 კმ². მოსახლეობის სიმჭიდროვეა 39.4 ადამიანი კმ²-ზე. ტერიტორია ხალისკოს შტატის შემადგენლობაში 1867 წლის 13 ივლისს შევიდა. მუნიციპალიტეტის ადმინისტრაციული ცენტრია კოკიმატლანი.

## იხილეთ აგრეთვე
*კოლიმის მუნიციპალიტეტები

## სქოლიო
კატეგორია:კოლიმის მუნიციპალიტეტები
მატინიონის სასახლე

**სასტუმრო მატინიონი** ან **ოტელ მატინიონი** (  ) — საფრანგეთის პრემიერ-მინისტრის ოფიციალური რეზიდენცია . ის მდებარეობს პარიზის მე-7 ოლქში, ვარენის ქუჩა ნომერ 57-ში. სახელი მატინიონი ხშირად გამოიყენება როგორც მეტონიმი საფრანგეთის პრემიერ მინისტრის სამთავრობო მოქმედებისთვის. 

ამჟამინად სასახლის რეზიდენტია პრემიერ-მინისტრი მიშელ ბარნიე, რომელმაც თანამდებობა დაიკავა 2024 წლის 5 სექტემბერს.

## იხილეთ აგრეთვე 
* ელისეს სასახლე (საფრანგეთის პრეზიდენტის ოფიციალური რეზიდენცია)
* Hôtel de Marigny (საფრანგეთის მთავრობის სახელმწიფო სასტუმრო სახლი)

## სქოლიო